**VYHLÁSENIE PREDKLADATEĽA**

**o rozporoch k návrhu zákona, ktorým sa mení a dopĺňa zákon č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov a ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov**

Návrh zákona sa na rokovanie vlády Slovenskej republiky predkladá s rozporom s Ministerstvom financií Slovenskej republiky.

Návrh zákona sa predkladá na rokovanie vlády Slovenskej republiky bez rozporov so zástupcami verejnosti.

**Rozpory pretrvávajú v nasledujúcich oblastiach:**

Ministerstvo financií SR

Rozpor sa týka zásadnej pripomienky vznesenej k celému materiálu a vecne k Celému materiálu, formálne sa týka analýzy vplyvov časti 2.1.1. Financovanie návrhu a vecne spočíva v požiadavke Ministerstva financií SR na jednoznačnejšiu identifikáciu zdrojového krytia výdavkov predloženého návrhu.

Uvedený rozpor sa nepodarilo s Ministerstvom financií Slovenskej republiky odstrániť ani na rozporovom rokovaní na štatutárnej úrovni, ktoré sa uskutočnilo 20. marca 2023.

Stanovisko predkladateľa k pripomienke MF SR

Očakáva sa, že k odstráneniu rozporu dôjde po vzájomnej konzultácii a odsúhlasení zmien a doplnení analýzy vplyvov na rozpočet verejnej správy, zamestnanosť vo verejnej správe a financovanie návrhu, ktorej úpravy predkladateľ finalizuje na základe požiadaviek pripomienkujúceho, a to ešte pred rokovaním poradných orgánov vlády Slovenskej republiky.